ประกาศจังหวัดภูเก็ตประกาศจังหวัดภูเก็ตเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อย หรือกระทำการอย่างใด เพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดภูเก็ตโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันดังนี้๑.ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่๒.ผู้จุดและปล่อยผู้จำหน่ายและผู้ใดจะจัดให้มีสถานที่จุดและปล่อยหรือกระทำการอย่างใด เพื่อให้โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศต้องได้รับอนุญาตจากนายอำเภอ๓.กำหนดระยะเวลาในการจุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกัน๓.๑ให้กระทำได้ในวันลอยกระทงซึ่งตรงตามปฏิทินจันทรคติไทย โดยให้จุดและปล่อย ในช่วงเวลา๑๙.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยโคมลอย โคมไฟ โคมควัน หรือวัตถุอื่นใดที่คล้ายคลึงกันให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกา ของวันที่ ๑มกราคมของทุกปี๓.๓ให้กระทำได้ในประเพณีถือศีลกินผัก (กินเจ) ของทุกปี โดยโคมลอย โคมไฟ โคมควันหรือวัตถุอื่นใดที่คล้ายคลึงกัน ให้จุดและปล่อยดังนี้๓.๓.๑วันรับองค์พระ โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกาของวันถัดไป๓.๓.๒วันที่ศาลเจ้ามีพิธีกรรมช่วงกลางคืน โดยให้จุดและปล่อยในช่วงเวลา ๑๙.๐๐ นาฬิกาถึงเวลา ๐๑.๐๐ นาฬิกา ของวันถัดไป๓.๓.๓วันส่งองค์พระ/วันสุดท้ายของประเพณีถือศีลกินผัก (กินเจ)โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๔ให้กระทำได้งานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน งานประเพณี วัฒนธรรมงานส่งเสริมการท่องเที่ยว ตามที่นายอำเภอแห่งท้องที่เห็นสมควรกระทำได้๓.๕ห้ามจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน กรณีหากมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัดโดยทางเครื่องบินพระที่นั่งโดยให้งดการจุดและปล่อยโดยเด็ดขาด และให้เลื่อนการจุดหรือปล่อยออกไป ตามที่นายอำเภอแห่งท้องที่เห็นสมควร๔.ชนิด ขนาด และจำนวนของโคมลอย โคมไฟโคมควันหรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช. ๘๐๘/๒๕๕๒ดังนี้๔.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ๔.๒ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือกหรือลวดอ่อน เบอร์ ๒๔ (เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้นความยาวเส้นละไม่เกิน ๓๐ เซนติเมตร๔.๓ ห้ามพ่วงหรือผูกติดพลุ ดอกไม้ไฟหรือสิ่งอื่นใดไปกับโคมขณะปล่อย โดยจำนวนการจุดและปล่อยต่อ ๑ สถานที่ ใน ๑ วัน หรือใน๑ เวลา ไม่เกิน ๑๕๐ โคม๔.๔ตัวโคมลอย โคมไฟ โคมควัน หรือวัตถุอื่นใดที่คล้ายคลึงกัน ที่จะทำการจุดและปล่อยให้ระบุเครื่องหมาย สัญลักษณ์ ลวดลายว่าเป็นของผู้รับอนุญาตจัดให้มีสถานที่จุด ผู้จำหน่าย ผู้จุดและปล่อย หรือกระทำการอย่างใด๕.สถานที่จุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกัน ต้องเป็นไปตามหลักเกณฑ์ดังนี้๕.๑ พื้นที่เฝ้าระวังพิเศษระดับ ๑ (พื้นที่สีแดง)คือบริเวณแนวขึ้น - ลง สนามบิน ที่อยู่ห่างจากทางขึ้น -ลงของเครื่องบินห่างข้างละ ๔.๖ กิโลเมตร เป็นระยะทางยาว ๑๕ กิโลเมตรจากหัวทางวิ่งทั้ง ๒ ด้าน ตามประกาศกระทรวงคมนาคม เรื่องกำหนดเขตบริเวณใกล้เคียงสนามบินภูเก็ต จังหวัดภูเก็ต เป็นเขตปลอดภัยในการเดินอากาศพ.ศ. ๒๕๔๐ ห้ามมีการจุดและปล่อยโดยเด็ดขาด๕.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อย๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน โดยเด็ดขาด๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใดหรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ ห้ามมิให้ผู้ใดจำหน่ายโคมลอย โคมไฟโคมควันหรือวัตถุอื่นใดที่คล้ายคลึงกัน ในวัด โรงเรียน ทางสาธารณะ ที่สาธารณะเว้นแต่เป็นพื้นที่ตามข้อ ๕.๒๗.๒ให้ผู้รับอนุญาตจัดให้มีผู้ประสานงานการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินและอำเภอก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินภูเก็ตและอำเภอทราบเมื่อเสร็จสิ้นการจุดและปล่อย๗.๓การจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน ต้องยื่นขออนุญาตล่วงหน้าก่อนวันจุดและปล่อยไม่น้อยกว่า๑๕ วัน๘.ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยาน ชุมชน หรือประชาชน๑๐.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔กันยายน พ.ศ. ๒๕๕๙จำเริญ ทิพญพงศ์ธาดาผู้ว่าราชการจังหวัดภูเก็ตชนิกา/ปริยานุช/จัดทำ๒๑ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๑ ง/หน้า ๑๙/๑๙ ตุลาคม ๒๕๕๙